Chciołech na mitag1 narychtować2 cojsik inkszego3– bez kartołfli4, bo to sie potyn czowiekowi zdo5, że sie nawet trocha odchudzo. I jak żech narychtowoł take karminadle i my je ze Babōm6 zjedli ze kiszōnōm kapustōm, to… i tak my sie nazarli7 😉 W smaku sōm8 richtich9 fajne i do tego gibko10 sie je robi. Take karminadle, abo nawet idzie pedzieć11 karminadelki, to fajnie by tyż wyglōndały na jakim fajerze12 na przegryzka13.
Co potrza?
500 g mielōnego miysa ze kurczaka
1 szolka14 (tako na kafyj) kaszy bulgur- moge być tyż jakołś inkszo, yno, że ze tōm15 je nojmani16 roboty
3 łeżki majōnezu
1 jajco
1 łeżka czubrycy (kebyjście ji niy mieli, to mogecie tyż dać np. ziela prowansalske, bydzie smakowało inakszy, ale przeca my sie niy bojymy eksperymyntōw przi warzyniu17)
1 łeżeczka pasty paprykowyj (moge być tyż łeżeczka papryki suszōnyj, yno, żeby niy bōła za ôstroł18)
tarto bōłka
sōl i pieprz
ôlyj do pieczynia (a nojlepi, kebyjście mieli kokosowy, bo je nojzdrowszy i niy robi sie z niego… takoł srogo opōna 😉 )
Kasza bulgur zalyjcie 2 szolkami wrzōntku we jakim gorku, przikryjcie i za 15 minut baje fertich19.
Miyso ze prziprawōma i jajcym wciepcie do miski, dociepcie kasza i fajnie wymiyszejcie. Ukulejcie20 małe karminadle, pokulejcie21 je trocha we tartyj bōłce i wciepcie na patelnia ze rozgrzōnym ôlejym. Jak już sie fajnie przibrōnołcōm22, to je wyciepcie23 na jaki talyrz ze ryncznikym papiyrowym, żeby tyn fet24 w niego wciōngło i mogecie sie brać za jedzynie. Kebyjście chcieli, to mogecie je zjejś i ze karołflōma. Smacznego 🙂
1obiad
2przygotować
3innego
4ziemniaków
5zdaje
6żoną, ō- samogłoska w wymowie między o i u
7najedli 😉
8są
9naprawdę
10szybko
11powiedzieć
12imprezie
13przekąska
14filiżanka
15tą
16najmniej
17gotowaniu
18ô= ło
19gotowa
20uformujcie
21obtoczcie
22przypieką
23przełóżcie
24tłuszcz
szl_Latn szl_Latn szl_Latn szl_Latn szl_Latn slv_Latn szl_Latn szl_Latn hun_Latn lvs_Latn szl_Latn szl_Latn szl_Latn twi_Latn pol_Latn pol_Latn pol_Latn slv_Latn pol_Latn ces_Latn pol_Latn pol_Latn pol_Latn pol_Latn srd_Latn pol_Latn som_Latn lit_Latn pol_Latn pol_Latn scn_Latn pol_Latn slk_Latn szl_Latn pol_Latn szl_Latn pol_Latn